cyanic-selkie/wikianc huggingface dataset:
ראש הנקרה
היסטוריה
ב-1941 במהלך מלחמת העולם השנייה החל חיל ההנדסה של דרום אפריקה יחד עם חיל ההנדסה של ניו זילנד לחצוב את מנהרות הרכבת בראש הנקרה. העבודה הסתיימה תוך שנה, בשנת 1942. בעבודה השתתפו גם אוסטרלים והוצבו גשר בן 200 מ' וקירות הגנה מפני מפץ הגלים. המנהרות נחנכו ב-24 באוגוסט 1942. במנהרות הונחה מסילת רכבת שחיברה את ארץ ישראל ללבנון, ובכך נוצר רצף של מסילות ברזל ממצרים לסוריה, והלאה לטורקיה ולאירופה. המסילה שמשה לשימושים צבאיים. בשנת 1944 הובאו דרך המסילה לארץ פליטים יהודים מגרמניה שהוחלפו באזרחים גרמניים מהתנועה הטמפלרית שבניהם שירתו בצבא הגרמני. בשנת 1947 החליטו הבריטים לפתוח שירות רכבות אזרחי בקו. החלטה זו מעולם לא מומשה.
בליל הגשרים הוחלט שלא לפגוע בגשר שבראש הנקרה. שנתיים מאוחר יותר, ב-14 במרץ 1948, פוצצו לוחמי גדוד 21 של חטיבת כרמלי את הגשר שחיבר בין המנהרות, כדי למנוע מעבר נשק וחיילים של צבא לבנון. זו הייתה אחת הפעולות הראשונות של החטיבה שנוסדה ב-28 בפברואר 1948.
בינואר 1949 הוקם קיבוץ ראש הנקרה על מורד הרכס.
שמורת הטבע
במאי 2014 אישרה הוועדה לשמירת הסביבה החופית את הקמת "שמורת טבע ים ראש הנקרה – אכזיב" - שמורת טבע ימית המשתרעת בין צוק ראש הנקרה בצפון, לאזור התעשייה נהריה בדרום, ועד למרחק 15 ק"מ מהחוף לעומק הים. במקום הוכרז גם גן לאומי. הנקרות נראות במיטבן בעת רדת החמה ובשעות סערה, והן מושכות קהל מבקרים רב. בשמורה נכללת גם רצועת החוף שמדרום למצוק, והיא מתאפיינת בפאונה ופלורה מעניינות ומיוחדות: חוף ראש הנקרה (יחד עם חופים נוספים בסביבתו, כמו חוף אכזיב) הוא האזור היחיד בעולם בו גדל עדעד הגליל (שבעבר התייחסו אליו כעדעד יווני, הגדל ביוון). בינות לשיחי אלת המסטיק מתכסים המדרונות בסתיו בפרחי חצב מצוי וחבצלת החוף ובחורף עולים וצומחים הנרקיסים. עצי החרוב עוצבו על ידי הרוח כעצים ננסיים וצורתם מרתקת את עיני המתבוננים. עד שנות ה-50 של המאה ה-20 נצפה בנקרות כלב ים נזירי שהפך נדיר למדי בחופי הים התיכון. בתקרת הנקרות שוכנים עטלפי פירות ובנקיקים שבמצוק מקננים יוני סלעים וסיסים. סמוך לפני המים ניתן לצפות בשחפיות כשהן מלקטות מזון המצוי בשפע על סלעי החוף. המים בנקרות מאפשרים תנאי חיים אידיאליים למגוון עצום של חי ימי. בלילות ירח מלא בודדים בשנה ניתן לצפות במחזה מרהיב של מאות צבים זעירים שבקעו מביציהם ועתה נוהרים אל הים. אלה הם צאצאיו של צב ים חום, אשר חוף ראש הנקרה המפורץ הוא אתר ההזדווגות המימי שלו ואת הביצים מטילה הנקבה במפרצונים החוליים שבין סלעי החוף.
איים בחוף ראש הנקרה
בחוף ראש הנקרה מצויים ארבעה איים: תכלת, שחף, נחליאלי ואכזיב. שטחם הכולל הוא 20 דונם. מסלע האיים הוא מכורכר. הם נותרו חשופים בלב ים אחרי שחלק מרצועות הכורכר אשר מצויות לאורך שפלת החוף שקעו בים. האיים הוכרזו כשמורות טבע ימיות.
רכבל ראש הנקרה
בשנת 1962 החל פיתוח ראש הנקרה כאתר תיירות על ידי מועצה אזורית סולם צור. הפיתוח כלל הקמת מסעדה בראש הצוק, הרחבת הנקרות והקמת שבילים להולכי רגל. בשנת 1963 הוכרז על תוכנית להקמת רכבל על ידי חברה שווייצרית. הרכבל הושלם ב-1968 והוא מוביל את המבקרים באתר מרחבת הכניסה השוכנת סמוך למעבר הגבול בגובה של 70 מטרים מעל פני הים, אל הנקרות. אורך הכבל הוא 102 מטר והוא תלוי בזווית תלולה של 60 מעלות. הרכבל יוצר על ידי חברת דופלמאייר-גאראוונטה האוסטרית ונמצא בפיקוחה ובפיקוח הטכניון.
בתרבות
הסרט "הצלילה" עוסק בין היתר גם בשמורה.
קלאויים
קָּלָאוֹיִּים (שם מדעי: Bucorvidae) היא משפחה של עופות אפריקניים בסדרת הקלאונאים. יש המסווגים את המשפחה ואת מיניה כסוג קלאו קרקע (Bucorvus) או בתת-משפחה (Bucorvinae).
למשפחה זו רק סוג אחד - קלאו קרקע (Bucorvus) ושני מינים:
אחים גלובל
אחים גלובל הוא ארגון העוסק בקידום ופיתוח כלכלה עצמאית ויציבה עבור הציבור החרדי בישראל. כדי למגר את העוני הקיים בקהילה וליצור מקורות תעסוקה והכנסה, מפעיל ארגון אחים מספר מרכזים המציעים סיוע לעובדים, יזמים, בעלי עסקים וסטרטאפים, במטרה לסייע לציבור החרדי להגיע לעצמאות כלכלית ולהוות שותף פעיל במשק הישראלי.
סקירה כללית
כיום, כ-%45 מכלל האוכלוסייה החרדית חיה מתחת לקו העוני, ולרבים מהם אין גישה להשכלה גבוהה רלוונטית בשוק העבודה. כדי לגשר על הפערים, ליצור מקורות הכנסה ולהגיע לעצמאות כלכלית מלאה, הוקם בשנת 2015 ארגון אחים גלובל על ידי הפילנתרופ אברהם משה (מארק) שימל נשיא אחים, והרב מרדכי (מוטי) אייכלר. הארגון מפעיל חברת תעסוקה בה יועצי השמה מסייעים לחרדים להשתלב במקומות עבודה ופרויקטים ברחבי הארץ, וכן מערך יזמות ועסקים עם מרכזים ייחודיים המציעים שירותי סיוע, תמיכה וליווי לסטרטאפים ועסקים חרדיים. במרכזים קיימים גם חללי עבודה משותפים, משרדים מאובזרים וחדרי ישיבות מרווחים. בנוסף, הארגון מפעיל רשת עסקית חברתית של מאות יזמים ועצמאים חרדים, מכל תחומי העשייה, אשר יוצרת הפריה הדדית ברעיונות, הצעות, מידע רלוונטי ואנשי קשר, ומעניקה לחבריה גב חברתי ומקצועי המסייע להם להתקדם להצלחה עסקית. הודות לפעילות הארגון, מצאו למעלה מעשרת אלפים איש עבודה יציבה, מאות רבות הקימו עסקים עצמאיים ונהיו שותפים במשק הישראלי, ורבבות משפחות יצאו ממעגל העוני.
מוסד ללא כוונת רווח
מונחים שכיחים נוספים לתיאור מלכ"ר הם אלכ"ר - ארגון ללא כוונת רווח, או המונח המקביל באנגלית - N.P.O. - Non Profit Organization.
אחים גלובל
מרכזי הארגון ופעילויותיהם
הארגון מפעיל שלושה מרכזי יזמות ועסקים: "מרכז אחים" בבני ברק ובאשדוד ו"מרכז ביזמקס" בירושלים, בשיתוף עם קרן קמח והרשות לפיתוח ירושלים. במרכזים מוצע מגוון רחב של שירותי תמיכה ליזמים ובעלי עסקים חרדיים, בין היתר:
מוסד ללא כוונת רווח
קטגוריות עיקריות של מלכ"רים:
אחים גלובל
מרכזי הארגון ופעילויותיהם
תוכניות נוספות במרכזי היזמות והעסקים:
מוסד ללא כוונת רווח
אף שמלכ"ר פועל ללא כוונת רווח, וכל הכנסותיו משמשות למימון פעולתו, עשוי להיווצר בו רווח (עודף של הכנסות על ההוצאות). רווח זה נצבר לנכסי המלכ"ר, ובניגוד לגוף הפועל למטרת רווח, אין לחלק רווח זה לבעלים.
אחים גלובל
מרכזי הארגון ופעילויותיהם
בביזמקס בירושלים פועלות תוכניות המכוונות לסקטורים עסקיים ספציפיים, כגון:
מוסד ללא כוונת רווח
בשונה מישראל שבה כ-40% מתקציב הפעילות המלכרית הוא מממשלתי, בארצות הברית עיקר המימון מגיע מהקרנות עצמן ומיועדות למגזר שלישי.
אחים גלובל
מרכזי הארגון ופעילויותיהם
במרכז אחים בני ברק, פועלות התוכניות הנוספות הבאות:
מוסד ללא כוונת רווח
בישראל
מלכ"ר הוא סיווג של תאגידים על-פי חוק מס ערך מוסף (בנוסף לסיווגים "עוסק" ו"מוסד כספי"). ההגדרה של מלכ"ר על פי חוק זה היא: המוצרים והשירותים שמלכ"ר מוכר פטורים ממס ערך מוסף. המלכ"ר עצמו חייב במס שכר על השכר שהוא משלם לעובדיו בשיעור כמחצית משיעור המע"מ, בהתאם לסעיף 4 לחוק מס ערך מוסף (מאז שנת 2014 שיעור המס הוא 7.5%)). כאשר השכר הכולל שמשלם המלכ"ר נמוך מסף מסוים (בשנת 2020: 180,454 ש"ח לשנה), המלכ"ר פטור ממס שכר.
הקריטריונים להכרה במלכ"ר הם בין השאר כדלקמן:
אף שמשרדי הממשלה וכן הרשויות המקומיות מוגדרים בחוק כמלכ"רים, תאגיד הנמצא בבעלותם אינו נחשב אוטומטית למלכ"ר, וסיווגו נקבע לפי פעילותו ולא לפי הבעלות עליו. בהתאם לכך, רבות מהחברות הממשלתיות והחברות העירוניות הן בגדר עוסק.
רבים מהמלכ"רים הם עמותות הרשומות אצל רשם העמותות במשרד המשפטים, אך למלכ"ר ייתכנו גם צורות התאגדות אחרות, כגון חוסר התאגדות רשמית (ועד בית, למשל), או התאגדות כחברה בע"מ או חברה לתועלת הציבור (חל"צ). הסיווג של גוף כמלכ"ר נעשה על ידי רשויות מס ערך מוסף.
חשבונאות
בישראל, מבנה הדו"חות הכספיים של מוסדות ללא כוונת רווח מוסדר בתקן חשבונאות מספר 5:
התקן קובע כי ניתן להציג את הדוח על הפעילויות ואת הדוח על השינויים בנכסים נטו במשולב, בתנאי שישמרו כל ההנחיות שנקבעו.
השלכות מס מיוחדות למלכ"רים:
בני מרשק
בני מַרשַק (בעבר מהרשק; 1906 – 11 בינואר 1975, כ"ח בטבת תשל"ה) היה קצין חינוך והסברה בפלמ"ח שזכה לכינוי "פוליטרוק" והיה ממניחי היסודות לחיל החינוך והנוער.
שנותיו המוקדמות
בנימין מהרשק נולד בשנת 1906 בעיר סמרגון שבמערב רוסיה (כיום בבלארוס). אביו כיהן כ"רב מטעם" בעיר. בהיותו נער נרצח אביו ביריות בביתו, לנגד עיניו, בעת פרעות פטליורה.
בגיל 17 השתתף בסמינר של הקיבוץ המאוחד בוורשה והושפע עמוקות ממפגשו עם יצחק טבנקין; בעקבות הכינוס החליט להכשיר את עצמו לעלייה והצטרף ל"קיבוץ חוצבי האבנים" שליד העיירה קלוסובה. שם התבלט בדבקותו האידאולוגית, בכושר הארגון שלו בתחום התרבותי והחברתי וביכולתו למשוך אל הקיבוץ חברים חדשים.
עלייה ובשורות הפלמ"ח
באוקטובר 1929 עלה מרשק לארץ ישראל והתיישב בקיבוץ גבעת השלושה. ב-1941 היה בין ראשוני המתגייסים לפלמ"ח. הוא עבר קורס מ"כים וקורס מ"מים של הפלמ"ח, והפך לאחד מהאידאולוגים הבולטים בארגון. מרשק ביקש לחזק את רוח הגיסות בארגון במטרה להעמיק את מסירותם של המתגייסים ואת דבקותם בצדקת הדרך ובמשימה שהוטלה עליהם.
תחילה שימש מרשק כקצין חינוך של הגדוד השלישי ולאחר מכן של הגדוד הרביעי ושל חטיבת הראל, שעמהּ נלחם בקרבות על ירושלים. אחד הקרבות המפורסמים שבהם השתתף הוא קרב סן סימון, במהלכו נפגע מכדור בלסת, ולא יכול היה לדבר. מרשק היה גורם מרכזי בקרב וכאשר גילה כי הכוח מתכונן לסגת, ולמלכד את הפצועים קשה כדי שלא יינזקו מידי האויב לאחר הנסיגה. בשלב זה קרע מרשק את התחבושות מפיו ונשא נאום חוצב להבות על אודות עוז רוח ועמידה בלחצים, ובו בין היתר ציטוט מן הצבא האדום: "כשקר לך ויורד עליך גשם, גם לאויב קר ויורד עליו גשם". בהמשך מונה מרשק לקצין החינוך של הגדוד הרביעי של הפלמ"ח ועם הקמת צה"ל לקצין החינוך של חטיבת הראל.
לאחר מלחמת העצמאות
בשנים הבאות נמנה מרשק עם הפלוגה המסייעת בגדוד 11 של חטיבה 9 והקפיד לצאת עם הגדוד לכל שירות מילואים ופעילות מבצעית החל מסוף שנות החמישים ועד לאחר מלחמת יום הכיפורים, כאשר כבר סבל ממחלת הסרטן. גם באותן שנים היה נוהג לאחר יום אימונים ארוך לאסוף את הפלוגה להרצאות שעסקו במורשת הקרב של צה"ל, בערכים המנחים אותו ובצדקת הדרך.
ב-1967, לאחר מלחמת ששת הימים, הצטרף מרשק, כמו רבים מאנשי הקיבוץ המאוחד, לתנועה למען ארץ ישראל השלמה וחתם על כרוז הקמתה.
מרשק הוסיף להתנדב למילואים במשך שנים רבות. בקיץ 1969, כאשר ישב הגדוד שלו במוצבי קוניטרה, התנדב מרשק להיות במוצב שסבל יותר מהאחרים מהטרדות אש סוריות, ואהב לישון בתעלות עם החיילים הצעירים. במלחמת יום הכיפורים כבר היה חולה; קולו בגד בו והוא עבר ללחישה, אך הוא הוסיף לעסוק בפעילותו החינוכית בצבא. זמן קצר לאחר המלחמה, בעת סיור במובלעת הסורית עמד מרשק גלוי ונורה לעברו ממרחק רב צרור כדורים. כמה קליעים פגעו בו אך נבלמו בשכפ"ץ שלבש.
בני מרשק נפטר בשנת 1975 ונטמן בבית הקברות גבעת השלושה.
בנו, יואל מרשק, הוא לשעבר מרכז אגף משימות בתנועה הקיבוצית וחבר במטה הסוציאל-דמוקרטי.
על שמו של מרשק נקרא שביל הולכי הרגל שעולה מכיוון גיא בן הינום אל הר ציון. הבחירה להנציח אותו בנקודה זו קשורה להשתתפותו בקרב על ההר, שעד למלחמת ששת הימים היווה את הנקודה הקרובה ביותר אל העיר העתיקה בה החזיקה ישראל. דמותו נזכרת בכמה יצירות ספרותיות המתארות את מלחמת העצמאות ובהן בספר תש"ח מאת יורם קניוק; קניוק מתייחס לדמותו בביקורתיות ומכנה אותו "הפוליטרוק" ו"המטורף המתוק", שהיה צועק "שנקים לו כבר את המדינה".
פלורנץ זיגפלד
תולדות חייו
זיגפלד נולד בשיקגו למשפחה יוצאת גרמניה. אביו היה בעל קונסרבטוריון בעיר. את דרכו כאמרגן החל בתערוכה העולמית של שיקגו (1893), שם שימש כמנהלו של איש שרירים גרמני, עמו הגיע לניו יורק. ב-1896 פגש במופע בלונדון את אנה הלד, רקדנית מפריז (ממוצא יהודי-פולני). הוא הזמין אותה לבוא עמו לניו יורק, והיא הסכימה והפכה שותפתו לדרך עד 1913. בהשפעת המופעים הפריזאיים של הלד החל להעלות בברודוויי סדרת מופעים שנקראו "רוויו זיגפלד פוליס" והיו סוג של וודוויל, מופע בידור שעירב גם להטוטנות ומופעי בדיחות, אך בניגוד לוודוויל, צירו העיקרי של הרוויו היה מוזיקלי וכלל ריקודים בהופעתן של עשרות נשים צעירות שכונו "נערות זיגפלד". הרוויו גם הוצג בתיאטרון ייעודי בברודוויי ולא נדד כלהקות וודוויל.
המופעים הפכו אקסטרווגנטיים משנה לשנה, עתירי תפאורות, תלבושות ופעלולי תאורה. על במתו של זיגפלד החלו את הקריירה שלהם אמנים כמנצח התזמורת פול וייטמן (1923) והבדרנים וו. סי. פילדס (1915), אדי קנטור (1917), ריי בולג'ר ופאני ברייס. גם המלחינים ג'רום קרן וג'ורג' גרשווין עשו צעדים ראשונים בהלחנה למחזות זמר במופעיו של זיגפלד. בנוסף ל"פוליס" הפיק זיגפלד עשרות מחזות זמר בהם Sally (1920), Kid Boots (1923), Betsy (1926) ו-Show Girl (מאת ג'ורג' ואיירה גרשווין, 1929). הוא העלה גם מחזות היסטוריים כ"לואי ה-14" ו"שלושת המוסקטרים" וייבא לארצות הברית אופרות קומיות מלונדון כ-Bitter Sweet (1930).
ב-1927 חנך את תיאטרון זיגפלד בן 1,600 המושבים בשדרה השישית בין רחובות 54 ו-55 והפך לבכיר האמרגנים של ברודוויי. לחנוכת התיאטרון הזמין מג'רום קרן ואוסקר המרשטיין את המופע ספינת השעשועים. אולם, משום שחשש מפני כישלון ההפקה חנך את התיאטרון עם המחזמר "ריו ריטה", ורק לאחריו הועלה המחזמר "ספינת השעשועים" בהצלחה אדירה. זיגפלד השקיע בתיאטרון את כל הונו, 2.5 מיליון דולר, ואת השקעותיו האחרות איבד במפולת שהחלה את השפל הגדול בארצות הברית. הוא הצליח להשתקם בעזרתם של ידידים ולהניע מחדש את הופעות "ספינת השעשועים", ואף להפיק מחזות חדשים, שהבולט בהם היה Simple Simon (מאת רוג'רס והארט) עד שברודוויי קרסה באוקטובר 1932.
בין אפריל 1932 ועד יוני אותה שנה הועלתה תוכנית שבועית (בימי א') ברשת CBS ברדיו בשם The Ziegfeld Follies of the Air.
זיגפלד נפטר מדלקת של קרום הריאה (אדר), בהוליווד אליה הגיע רק מספר ימים לפני כן.
בקולנוע
בשנת 1936 הופק הסרט "זיגפלד הגדול", ביוגרפיה מוזיקלית של זיגפלד. הסרט זכה בפרס אוסקר לסרט הטוב ביותר וזיכה את לואיז ריינר (בתפקיד אנה הלד) בפרס אוסקר לשחקנית הטובה ביותר ואת רוברט לאונרד במועמדות לפרס אוסקר לבמאי הטוב ביותר.
בשנת 1946 הופק הסרט "שגיונות זיגפלד" בבימויו של וינסנט מינלי עם ג'ין קלי, פרד אסטר, ג'ודי גרלנד, ריי בולג'ר, פאני ברייס, אסתר ויליאמס, לוסיל בול, קתרין גרייסון ועוד, שניסה לשחזר על הבד את מופעי הראווה של זיגפלד.
סמנטורול
סמנטורול (ברומנית:Sămănătorul או Semănătorul - בתרגום: "הזורע") היה מגזין לספרות ולפוליטיקה שיצא לאור ברומניה בין השנים 1901–1910. הוא יוסד על ידי הסופר אלכסנדרו ולאכוצה והמשורר ג'ורג'ה קושבוק והוא נודע כשופר למסורתיות, הנאו-רומנטיקה והלאומנות הרומניים שבתחילת המאה ה-20. האידאולוגיה של המגזין, הידועה כ"סמנטוריזם" ( Semănătorism או Sămănătorism) התגבשה אחרי שנת 1905 כשההיסטוריון ותאורטיקן הספרות ניקולאיה יורגה התמנה לעורך הראשי. "סמנטורול" נבדל משאר החוגים השמרניים הרומנים בגישתו הפופוליסטית, הביקורת על הקפיטליזם וזיקתו לחברה הכפרית, אולם גילה גם השקפות משותפות עם קודמו השמרני, החוג ז'ונימיה, בייחוד בהסתגיויותיו כלפי ההתמערבות. במקביל, האג'נדה הימנית שלו עמדה בניגוד לחוג ה"פופורניסטים", חוג פופוליטסי רומני אחר, בעל אידאולוגיה מושפעת על ידי הסוציאליזם אך גם היא מתנגדת לתהליכי העיור המזורז. היו עם זאת רבים שהשתייכו לשני החוגים: הסמנטוריסטי והפופורניסטי. הקשר של הסמנטוריזם למפלגה הלאומית ליברלית היה דו-ערכי כפי שהוכיחו מחד הברית בין "סמנטורול" ולפוליטיקאי הלאומי ליברלי ספירו חארט ומאידך הוקעתו המפורשת של הליברליזם הרומני על ידי יורגה.
"סמנטורול" פרסם הרבה יצירות פולקלור, תעודות היסטוריות, דפים לא ידועים מיצירתו של המשורר הלאומי והמסאי השמרן הרומני מיכאי אמינסקו, וכן פירושים לכתבי הקלסיקונים של הספרות הרומנית, תרגומים מהספרות העולמית וכו'.
עד ל-29 בדצמבר 1902 מנהלי המגזין היו קושבוק וולאכוצה. בהמשך המגזין נוהל על ידי ועד מערכת בראשות אילאריה קנדי. בין מאי 1905 לאוקטובר 1906 בראש המגזין עמד ניקולאיה יורגה, יחד עם המשורר שטפאן אוקטביאן יוסיף, מיכאיל סדוביאנו ויון סקורטו. אחרי התפטרותו של יורגה, הצטרפו למדור הספרותי דימיטריה אנגל וקונסטנטין סנדו-אלדיה ולמדור המדעי הגאולוג גאורגה מונטיאנו מורגוץ'. בשנים 1908–1909 נוהל העיתון על ידי אאורל ק. פופוביץ'.
עם הכותבים החשובים במגזין "סמנטורול" נמנו יואן א. בסרבסקו, יואן ברטסקו-ווינשט, אמיל גרליאנו, יון אגרביצ'אנו, ג'ורג'ה טופרצ'אנו, יון מינולסקו, אלנה פאראגו, קץ מולדובנו, אמיל איסאק ואחרים.
לקריאה נוספת
(ואלריו רפיאנו - "סמנטורול לפני מאה שנה" - ב"מגזין איסטוריק" דצמבר 2001)
ארנסט ארווין אמה
ארנסט ארווין אמה (בגרמנית: Ernst Erwin Oehme; 18 בספטמבר 1831 – 10 באוקטובר 1907) היה צייר גרמני, שידוע בעיקר בזכות ציורי השמן וציורי צבעי מים של נופים, נופים ארכיטקטוניים, סצינות ז'אנריות ודיוקנאות.
ביוגרפיה
הוא היה בנו ותלמידו של אביו ארנסט פרדיננד אומה, צייר הנוף. הוא למד באקדמיה לאמנות בדרזדן, ולמשך תקופה קצרה עבד בהדרכת לודוויג ריכטר ולאחר מכן ערך סיור אמנותי דרך גרמניה, שווייץ, אנגליה וצרפת. לימודי הטבע שלו במהלך מסעותיו היו ההשפעה העיקרית על סגנונו.
יצירה
הוא צייר, בשמנים ובצבעי מים, נופים, נופים אדריכליים, ז'אנר ודיוקנאות. תיאטרון החצר בדרזדן עוטר על ידו. בכמה ארמונות מלכותיים הוא צייר סדרת שטיחי קיר בצבעי מים, בחיקוי של שטיח גובלין.
בשנת 1877 הוא ביצע שלושה ציורי קיר המייצגים את "אונס הנסיכים הסקסונים בשנת 1415" באולם האירועים של אלברכטסבורג במייסן, ובשנים 1887-89 צייר את "הכרזת עצמאותה של ונצואלה בידי סימון בוליבר", תמונה בגודל גדול בבית הפרלמנט בקראקס.
עבור המלכה קרולה מסקסוניה, הוא הפיק אוסף של נופים של קומפינה. יצירות בולטות אחרות כוללות את "הלוויה בשפרוולד", "מחצבת אבן בשווייץ הסקסונית", "ציד דובים" "עמק מונטפונט".
רדונדוונטור
רדונדוונטור (שם מדעי: Redondavenator) הוא סוג של זוחל נכחד דמוי-תנין שהתקיים במשך הטריאס באמריקה הצפונית שלפני 200 מיליון שנה מזמננו. סוג זה תואר למדע ב-2005 בידי סטרלינג נסביט, על שם תצורות רדונטה שבניו מקסיקו, בהם התגלה. הסוג הכיל מין יחיד - Redondavenator quayensis, על שם מחוז קוואי שבני מקסיקו.
זוחל זה התגלה בשנות ה-80 בידי משלחת חוקרים של מוזיאון הטבע של אוניברסיטת ניו מקסיקו, בשרידי קונגלומרטים מאובנים שכללו לסת עליונה וכמה עצמות גולגולת קרובות חלקיות וחגורת כתף. בתחילה נחשב לסוג של פייטוזאור, אך בהמשך התברר שהיה דמוי-תנינאי בסיסי ומהשערת גודלו ביחס לדמויי-תנינאים אחרים נראה שהגולגולת שלו הגיעה לאורך 60 ס"מ, כך שהוא היה טורף ענקי ביותר בתקופת הטריאס באורך של 3.8 עד 4 מטרים.
בתקופה בה חי היה האזור שקוע יותר ומוקף אגם קדום בו שחו מספר דגים שנמצאו בתצורה כמו Semionotus והוא נע הן ביבשה והן במים במהירות ותקף ממארב טרף לא זהיר תוך שימוש בלסתותיו החזקות ושיניו שפנו אחורה. יצור זה התפתח ביבשה לאחר הכחדת בני הקבוצה Rauisuchia, כמו הפוסטוסוכוס.
זוחל זה היה מהבולטים שבדמויי-התנין בתקופתו באמריקה הצפונית לצד הקרנופקס (Carnufex).
זרימה טורבולנטית
במכניקת הזורמים, זרימה טורבולנטית (זרימה עירבולית) היא זרימת נוזל באופן לא מסודר וסטוכסטי. על כן ניתן לחשב את התנהגותה הממוצעת לאורך הזרימה בלבד, ואף קשה להסיק על נתוני הזרימה בנקודה כלשהי לפי נקודה סמוכה. רוב הזרימות הטבעיות והתעשייתיות, כגון זרימה באטמוספירה, באוקיינוסים, במכוניות ובמטוסים, הן טורבולנטיות בשלמותן או במקצתן. בזרימה טורבולנטית ניתן לראות כי פרמטרים מרכזיים של הזרימה, כגון מהירות ולחץ משתנים בצורה אקראית, כתוצאה מכך יש לזרימה מגוון רחב של זמנים ומרחקים אופייניים. זרימה טורבולנטית מאופיינת בשלוש תכונות מרכזיות: זרימה "מסודרת", שאינה טורבולנטית, נקראת זרימה למינרית.
זרימה טורבולנטית נגרמת על ידי עודפים של אנרגיה קינטית בחלקים של הזרימה, אשר גוברים על האפקט המרסן של צמיגות הזורם. מסיבה זו קל יותר לייצר טורבולנציה בזורמים בעלי צמיגות נמוכה מאשר בזורמים בעלי צמיגות גבוהה במיוחד. במילים אחרות, החל ממהירות מסוימת, מערכת הזרימה הופכת רגישה במיוחד להפרעות זעירות בזרימה (כמו בכל מערכת כאוטית), והטורבולנציה צומחת באופן מורכב מתוך הבדלים קטנים במהירות וכיוון הזרימה המקומי, זאת שכן הצמיגות האופיינית שלה אינה מסוגלת לרסן את ההפרעות הקטנות ולהחזיק את המערכת במצב היציב של זרימה למינרית סדורה.
כדי לנבא אם תתפתח בזרימה מסוימת זרימה למינרית או טורבולנטית, מקובל להסתכל על מספר ריינולדס. מספר ריינולדס מראה האם הזרימה תגביר הפרעות (במספרי ריינולדס גבוהים) ואז תיווצר זרימה טורבולנטית. כך, בזרימה בצינור מקובל להגיד שיש מעבר לזרימה טורבולנטית במספר ריינולדס של כ-2000. עם זאת, ניתן לדחות התפתחות טורבולנציה על ידי הפחתת ההפרעות (לדוגמה על ידי שינוי צורת הכניסה של הזורם למערכת).
חתן פרס נובל ריצ'רד פיינמן תיאר זרימה טורבולנטית בתור "הבעיה הלא פתורה החשובה ביותר של הפיזיקה הקלאסית." כמו כן, לפי אגדה אורבנית, כאשר ורנר הייזנברג נשאל מה הוא היה שואל את אלוהים לו ניתנה לו ההזדמנות, הוא ענה: "כאשר אפגוש את אלוהים, אשאל אותו שתי שאלות: למה יחסות? ולמה טורבולנציה? ואני באמת חושב שתהיה לו תשובה לראשון."
ערכים ממוצעים
עקב האי-סדר בזרימה טורבולנטית, מקובל להסתכל במקרים רבים על הערכים הממוצעים של המהירות.
כך למשל, אם נגדיר את u כרכיב המהירות הרגעית בכיוון x, נקבל שהמהירות הממוצעת \bar{u} מקיימת את המשוואה:. הערך הרגעי u מורכב משני רכיבים, ערך ממוצע וערך תונד:. כאשר ממוצע התנודות מתאפס. ניתן למדוד את עוצמת הטורבולנטיות בעזרת שורש ממוצע הריבועים של המהירות:
ניתן לעשות ניתוח דומה עבור מהירות v בכיוון y ומהירות w בכיוון z.
משוואת ריינולדס הממוצעות
אם ניקח זמן T מספיק גדול כך שיכיל הרבה מערבולות אך קטן מהזמן האופייני של המערכת, נוכל לפתח את משוואת הרציפות הממוצעת:
ומכך נובע עבור החלק התונד:.
וממשוואות נאוויה-סטוקס בכיוון x נקבל את הקשר:
כאשר האיבר נקרא איבר מאמצי ריינולדס.
באופן כללי נקבל מטריצת מאמצי ריינולדס:
בסך הכל יש לנו 6 נעלמים עם 4 משוואות (3 משוואות נאוויה-סטוקס ו-1 משוואה של משוואת הרציפות), לכן מקובל לפתור את משוואות אלו בעזרת הנחות שונות, בהתאם למקרה הנחקר.
השפעת מספר ריינולדס
מעבר למספר ריינולדס מסוים זרימה למינרית נהיית לא יציבה. הערך של מספר ריינולדס בו מעבר זה קורה תלוי בתדירות ההפרעה, הערך ההתחלי של ההפרעה, סוג גרדיאנט הלחץ, צורת וחספוס שכבת הגבול וכו'.
כאשר הזרימה טורבולנטית, קשה להבדיל בסקאלת המאקרו בין זרימה עם מספרי ריינולדס אחד למספר ריינולדס אחר (בתנאי שהזרימות כולן טורבולנטיות והגאומטריה דומה). עם זאת, בסקאלת המיקרו, ניתן לראות כי המערבולות יותר קטנות ככל שמספר ריינולדס גדל. תופעה זו נובעת מכך שאפילו במספרי ריינולדס גבוהים (בהן כוחות הצמיגות קטנות יחסית לכוחות האינרציה), כוחות הצמיגות גורמות למערבולות הגדולות להתפצל למערבולות קטנות יותר עד שמגיעים לגדלים שבהן הצמיגות שולטת.
מערבולות
היווצרותן של מערבולות גדולות נוצרת בעקבות תנודתיות אקראית של התנועה הטורבולנטית בסקאלת המיקרו שמוגברת בנוכחות גרדיאנטי מהירות ממוצעת. המערבולות הגדולות הללו נוצרות מאי-יציבות פרופילי המהירות הממוצעת להפרעות בקנה מידה קטן של הזרימה הטורבולנטית. המערבולות הגדולות סופגות את האנרגיה של הזרימה הממוצעת. הן אחראיות בעיקרן על תהליכי דיפוזיה וערבוב ומעבירות טורבולנציה, תנע, ערבוליות, חום, חומר וחלקיקים בדידים. מערבולות גדולות אינן בעלות תכונות קבועות, אלא הן מתארכות ונמתחות בעקבות אינטראקציה אינרציאלית עם מערבולות שכנות. כאשר הן נמתחות ומתפתלות, ישנה היווצרות של צווארים צרים והן מתפצלות למערבולות קטנות. למערבולות הקטנות אנרגיה טורבולנטית ועוצמה ערבולית גבוהה יותר. כך, יש מעבר אנרגיה מהמערבולות הגדולות לקטנות. עם זאת, ישנו גבול שבו מערבולות עוד יותר קטנות כבר אינן יותר אנרגטיות מהמערבולות מהן נוצרו. כאשר המערבולות נהיות קטנות בהדרגתיות, גרדיאנט המהירות לאורך המערבולת מביא לדיסיפציה של אנרגיה טורבולנטית לחום בעזרת הצמיגות.
מודל אורך הערבוב של פרנדטל
התאוריה של פרנדטל מציגה ביטויים ל u' ול v' בעזרת אורך ערבוב l וגרדיאנט מהירות כאשר y זה המרחק הנורמלי ל u שנמדד לרוב מהגבול. פרנדטל הניח, שבדומה לגז, בו מולקולה אחת עוברת מהלך חופשי ממוצע לפני שמתנגשת בשניה; כך גם חלקיק בזורם עובר מרחק l לפני שהתנע שלו משנה בסביבה החדשה. בעזרת שימוש בהשוואה הזו ובמשוואת הרציפות, הוא קיבל כי הקשר בין התנודתיות u' ו v' לאורך l הוא: .
המשוואה השולטת לאורך הערבוב שהוא קיבל היא:
כאשר \tau גורם לפילוג המהירות להפוך ליותר אחיד.
היחס בין l למרחק לקיר y לא ניתן בפיתוח של פרנדטל. תיאודור פון קרמן הציע את הקשר: כאשר \kappa הוא קבוע אוניברסלי לזרימה טורבולנטית, שאינו תלוי בתנאי השפה או במספר ריינולדס.
משוואות ריינולדס הממוצעות לשכבת גבול טורבולנטית
למקרה דו-ממדי, בלתי דחיס ותמידי:
לא קיים פתרון מדויק לנוסחאות אלו, אך בעזרת אנליזה ממדית ניתן לפשט את הבעיה ולמצוא דמיות בין מקרים שונים. האנליזה הממדית מבוססת על הגדרת מהירות חיכוך, מהירות מנורמלת , ומרחק מנורמל.
המודל הלוגריתמי של פון קרמן
תיאודור פון קרמן הציע מודל:
כאשר הקבועים \kappa ,C נקבעים על ידי ניסויים ונכונים עבור גאומטריות ומספרי ריינולדס קרובים לאלו שהיו בניסוי. בצינורות חלקים, קרוב לגבול \kappa (קבוע פון קרמן) נמצא להיות בקירוב 0.4, והערך C נמצא להיות 5.5. ובצורה ממדית המשוואה היא מהצורה:
שכבות בשכבת הגבול
באזור הטורבולנטי של שכבת הגבול, ישנה חלוקה לתתי שכבות - אזור טורבולנטי, אזור מעבר ואזור למינרי. זאת, כיוון שממש צמוד לקיר נקבל מהירויות אפסיות ובהגדלה מספיק משמעותית, כל ערבול מורכב מקווי זרם למינריים. עבור לוח שטוח מעבר לשכבת גבול טורבולנטית מתרחשת במספרי ריינולדס של. תת-שכבת הגבול הלמינרית מוגבלת לאזור. בתוך תת-שכבת הגבול הלמינרית, הצמיגות היא האיבר המשמעותי ביותר המכתיב את הזרימה ולכן משוואת נאוויה סטוקס המתקבלת באזור זה היא:
אזור המעבר מוגדר לפי: שכבת הגבול הטורבולנטית מוגדרת כאשר:
קירוב חזקות
עבור לוח שטוח שמבחוץ זורם זרם בזווית אפס מעלות ביחס ללוח, מתקבל הקשר:
כאשר זה מאמץ הגזירה,  זה עובי תנע שהלך לשכבת הגבול, וU זה המהירות רחוק מהלוח.
עבור לוח חלק, בלאסיוס פיתוח נוסחה אמפירית למאמץ הגזירה:
כמו כן, חוק פילוג החזקות של פרנדטל אומר:
ולכן נקבל את הקשרים הבאים לעובי ההזזה, תנע, ואנרגיה בהתאמה:
כאשר הערך של n תלוי במספר ריינולדס.
צינורות
עבור ניתוח של זרימה בצנרת מקובל להשתמש בדיאגרמת מודי המאפשר מציאת מקדם החיכוך של זרימה בצינור כתלות במספר ריינולדס ובחספוס של הצינור. הדיאגרמה מראה מספר תחומים בזרימה בצינור והם:
דיקטטור
דיקטטור הוא מנהיג פוליטי בעל שליטה מוחלטת. כאשר דיקטטור שולט בחברה או באומה, המצב נקרא דיקטטורה. המילה דיקטטור נטבעה בימי הרומאים, שם הדיקטטור היה ממונה לשלטון על ידי הסנאט הרומי בעת משברים על מנת לפתורם.
בעידן המודרני, המונח "דיקטטור" משמש לרוב לתיאור מנהיג שהוא בעל ואף עושה שימוש לרעה בכוח אישי יוצא מהכלל. דיקטטורות מאופיינות על ידי אחד או יותר מהבאים: ביטול בחירות ודיכוי זכויות אזרחיות, הכרזה על מצב חירום במדינה, דיכוי יריבים פוליטיים בכל האמצעים האפשריים (גם לא חוקיים כגון התנקשות או הרעלה). כמו כן דיקטטור משליט משטר חד-מפלגתי ולרוב פולחן אישיות סביב דמותו.
המונח דיקטטור מאוד דומה, אך לא זהה, להגדרה העתיקה של "עריץ". במקור, הן התואר עריץ והן התואר דיקטטור לא נשאו הקשרים שליליים. מגוון גדול של שליטים שכוננו משטרים שונים, כמו חונטות צבאיות, משטרים חד-מפלגתיים וממשלות אזרחיות בהן עמדו, תוארו כדיקטטורים. הדיקטטור יכול להחזיק בדעה ימנית קיצונית, שמאלית קיצונית או אף להיות א-פוליטי.
בעידן המודרני
עד לקראת סיומה של המאה ה-19, המונח דיקטטור שימש לתאר מנהיג חזק ולא נקשרו אליו רעיונות ודעות שליליות. למשל, בתום מסע האלף בשנת 1860, ג'וזפה גריבלדי איחד את ממלכות סיצליה והוגדר כ"דיקטטור" של איטליה. זמן קצר לאחר מכן, בשנת 1863, לאחר מרד ינואר בפולין, עלו לשלטון ארבעה "דיקטטורים" במדינה.
סגיב כהן
סגיב כהן (נולד ב-20 בפברואר 1975) הוא מלחין, פזמונאי וזמר ישראלי.
דיקטטור
בעידן המודרני
בימינו, למילה ולמונח דיקטטור מתלווים הקשרים שליליים, ביניהם אכזריות ודיכוי עם. נעשה שימוש במילה כדי לאתר אדם בעל כוח פוליטי שאינו מאפשר ליריביו לנצחו באופן הוגן, וכן למנהיגים בעלי מגלומניה. דיקטטורים במאה האחרונה ציוו על פולחן אישיות סביב דמותם, דוגמת הצבת פסלים רבים בדמותם ותמונותיהם בציבור או אזכור שמם בכל אירוע, וכן העניקו לעצמם תארים ודרגות כבוד. למשל אידי אמין, ביקש מכל נתיניו לתאר אותו במילים אלה "הוד מעלתו, נשיא לכל החיים, פילדמרשל אל חאג'י דוקטור אידי אמין דאדה, בעל אות השירות המצוין והצלב הצבאי, כובש האימפריה הבריטית באפריקה בכלל ובאוגנדה בפרט". בסרט "הדיקטטור הגדול", צ'ארלי צ'פלין ביקר באופן סאטירי את אדולף היטלר והן את מוסד הדיקטטורה.
סגיב כהן
קריירה
סגיב כהן נולד בזיכרון יעקב וגדל בפרדס חנה. לאחר שסיים את שירותו הצבאי למד בבית הספר לג'אז ולמוזיקה בת זמננו "רימון". במהלך הלימודים החל מסע הופעות עם הרכב הגוספל ג'אז של איריס ועופר פורטוגלי שנמשך 4 שנים. כמו כן במסגרת לימודיו ביצע בתחרות "שירימון" את גרסתו לשיר "את לי לילה" של  בועז שרעבי, שלאחר מכן זכה במקום הראשון בתחרות "המלך הבא" בערוץ בריזה של yes ולימים נכלל באלבומו הראשון ומבוקש בהופעותיו עד היום.
דיקטטור
בעידן המודרני
כמו כן, למילה דיקטטור מתלווה כמעט תמיד הקשר צבאי. דיקטטורים רבים עמלו כדי להשתלט ולהשפיע על הצבא במדינתם וכן לבשו מדים צבאיים וענדו דרגות צבאיות. פרנסיסקו פרנקו היה בעל דרגת לוטננט גנרל בצבא הספרדי לפני שביצע הפיכה והשתלט על המדינה. מנואל נורייגה היה גנרל בצבא פנמה שלימים נהפך לדיקטטור שלה. יש גם דיקטטורים שמעולם לא שירתו שירות צבאי או היו חלק משורות הצבא באיזשהו אופן.
סגיב כהן
קריירה
בשנת 2001 השתתף בקדם אירוויזיון עם השיר פרי עטו "אומללה-לה", שאף על פי שזכה במקום השישי זכה לביקורות משבחות ולהשמעות רבות בתחנות הרדיו.
דיקטטור
בעידן המודרני
יש דיקטטורים שהתמחו בשילהוב ההמון, דוגמת מוסליני והיטלר. אחרים היו בעלי כישורים רטוריים יותר דוגמת סטלין ופרנקו. לרוב, עושי דבריו של הדיקטטור משתלטים על אמצעי התקשורת במדינה, עורכים תעמולות רבות לטובתו וכן משתיקים ומדכאים את המתנגדים והמבקרים של שלטונו.
סגיב כהן
קריירה
בשנת 2002 השתתף כהן בתוכניתו של שמעון פרנס בערוץ 2 "אצל פרנס בטברנה" כזמר הבית למשך עונה שלמה.
דיקטטור
פגיעה בזכויות אדם
תחת שלטונם הסובייטי של יוסיף סטלין וולדימיר לנין, מתנגדי ויריבי המשטר סבלו מ"טרור אדום", כלומר רדיפה מארגונים דוגמת הצ'קה, המשטרה החשאית, הוצאות להורג ללא משפט וכן ממשלוחים בלתי פוסקים לגולאגים. מרבית האסירים בגולאגים לא היו אסירים פוליטיים, אם כי אחוז ניכר מהם מחו נגד הקומוניזם או נגד ראשי המשטר. לפי הערכות, במחנות העבודה ברוסיה הקומוניסטית שנקראו גולאגים מצאו את מותם למעלה מ-1,050,000 איש. כמו כן, המשטר הסובייטי נתן אור ירוק לביצוע ניסויים רפואיים בבני אדם, שימוש בתרופות פסיכיאטריות ואשפוז פסיכיאטריים כפויים כדי להשתיק מתנגדים ו"בוגדים", אי מתן חופש דתי, או חופש להתאגד, לנאום או להתאסף.
סגיב כהן
קריירה
בשנת 2004 ראה אור אלבום הבכורה של כהן "חכי עוד רגע" בהפקה עצמאית. השירים הבולטים באלבום הם "חכי עוד רגע", "את לי לילה", "מה לך", "תני לי אוויר" והדואט "ארץ אבודה" עם מרגלית צנעני. כמו כן השתתפו באלבום גבריאל בטלר ואילן בבילון ממשפחת תאקט. האלבום הצליח במידה רבה, וקיבל ביקורות אוהדות מכלי התקשורת. בעקבות ההצלחה יצא כהן לסיבוב הופעות ואירח את הרכב הגוספל ג'אז של עופר פורטוגלי, אבנר גדסי ומרגלית צנעני.
דיקטטור
פגיעה בזכויות אדם
פול פוט היה הדיקטטור של קמבודיה בשנת 1975. במהלך שלטונו שנמשך ארבע שנים כ-1.7 מיליון איש מצאו את מותם (מתוך אוכלוסייה של 7 מיליון איש). כתוצאה מכך, פוט מכונה "היטלר של קמבודיה" ו"הטירן רוצח העם".
סגיב כהן
קריירה
בנובמבר 2004 השתתף כהן במופע בינלאומי ששודר בשידור חי בטלוויזיה אל מיליוני צופים בעולם לכבוד ציון יום מינויו של האפיפיור יוחנן פאולוס השני. המופע התקיים בוורשה, פולין.
דיקטטור
פגיעה בזכויות אדם
בית הדין הפלילי הבינלאומי הוציא צו מעצר כנגד דיקטטור סודאן, עומר אל-בשיר, בגין פשעי מלחמה שערך משטרו בדארפור.
סגיב כהן
קריירה
בסוף 2005 ראה אור האלבום השני של כהן, "התגשמי לי". השירים הבולטים מתוכו היו "איתך", "התגשמי לי", "פרח באביב", "ישקף" שכתב ר' יהוסף בן ישראל, "גלי אותי" שכתב רס"ן ירמי כהן, שבוצע במסגרת פרויקט "עוד מעט נהפוך לשיר" של גל"צ, ו"בבוסתנים", גרסת כיסוי לשירו של אריק לביא שהוקלטה לזכרו במסגרת מופע שהפיקה גלגלצ.
בשנת 2006 השתתף כהן במופע "שירת הקאמרי" של תיאטרון הקאמרי יחד עם צעיריו וותיקיו אילי גורליצקי ויונה עטרי. כמו כן השתתף במופע "בחזרה לזוהר" עם אביהו מדינה ומתי סרי.
בשנת 2007 נוצר הקשר עם גלי עטרי דרך אחותה השדרית והשחקנית שוש עטרי שהוביל לעבודה משותפת על האלבום "בין האש ובין המים" של עטרי, שאת כולו כתב והלחין כהן. האלבום ראה אור בספטמבר 2008 וזכה להצלחה רבה. הדואט של כהן ועטרי "מהמרחקים" הכלול באלבום פורסם על ידי אקו"ם כשיר המושמע ביותר לשנת 2009 וזוכה מאז להשמעות מרובות.
במהלך 2008 הוציא כהן כסינגלים את שיר המחאה "להיות פוליטיקאי" וגרסת כיסוי לשירם של אריק איינשטיין ושם טוב לוי "עוד נפגש" בדואט עם קרן כהן.
במרץ 2009 השתתף באלבומו של קובי אפללו "ביום הכי בהיר" בדואט בשיר "שכל העולם ידע". בספטמבר באותה שנה ראה אור אלבומו השלישי של סגיב כהן "הרגע" בחסות NMC  ובהפקתו של המוזיקאי אורי זך. השירים הבולטים מהאלבום הם "בדרך אלייך", "שימני כחותם" וה"המפרש". באלבום התארח קובי אפללו בדואט בשיר "תהיה איתי".
בשנת 2010 חידש את שירם של מתי כספי ונתן זך "איך זה שכוכב".
בספטמבר 2011 ראה אור אלבומו הרביעי של סגיב כהן "הללו" שכולו תפילות ופיוטים, מחווה למפגש המוזיקלי הראשון שלו מבית אבא. חלק מהפיוטים הולחנו על ידי כהן.
בשנת 2013 זכה כהן בפרס אקו"ם בקטגוריה פרס עידוד היצירה למלחין וביצע בטקס את שירו "יורקת אש".
בשנים 2013–2014 ראו אור כסינגלים מאלבומו הבא והמתהווה של כהן השירים: "יורקת אש", "שובי" – באירוח דין דין אביב, "יש לי אותי", "כול שי כלאם" – באירוח נדב קקון, "יש כאן במה", "השמחה שלי" ו"עולם".
כל אלה הצטרפו לאלבום "כל שי כלאם" שראה אור ב-2015. באותה שנה יצא אלבום משותף עם דקלון שהוביל לסיבוב הופעות מוצלח.
ב־2016 הוציא כהן אלבום משותף עם דקלון, ובו ביצעו השניים חידושים ללהיטיה של אהובה עוזרי. דודו טסה וניר מימון עיבדו את שירי האלבום, כשאהובה עוזרי מלווה בנגינה בבולבול טרנג. ביצועם ל"עמק הפרחים" הצליח וזכה להשמעות רדיו. עוד בשנה זו, יזם כהן ביחד עם עופר פורטוגלי ומקהלת הגוספל את המופע "את לי לילה" שכלל את מיטב שיריו של זוהר ארגוב באנטרפטציה גוספלית ובלוזית.
במשך השנים כתב והלחין כהן לזמרים: ריטה, דקלון, גלי עטרי, מירי מסיקה, חיים משה, לירז צ'רכי, שיר לוי, איתי לוי, נתי לוי, מרגלית צנעני, אביבה אבידן, מנור שבת, פיני חדד, נתנאל, אבי סינואני ועוד.
בספטמבר 2021 הוציא את הדואט המצליח עם הזמר ציון גולן "ברכי נפשי" שכתב גיבור ישראל אביגדור קהלני ללחן של כהן.
חיים אישיים
בשנת 1999 כהן התחתן בפעם הראשונה, ונולדו לו שני ילדים. ב-2010 התחתן בשנית, ונולדו לו שלושה ילדים נוספים. מתגורר בפרדס חנה
דיסקוגרפיה
אלבומים משותפים ביחד עם דקלון:
מורפולוגיה (בלשנות)
מוֹרְפוֹלוֹגְיָה (מיוונית μορφή 'צורה' ו-λόγος 'תורה'; בעברית תורת הצורות) היא ענף בבלשנות החוקר את מבנה המילים הקיימות בשפה מסוימת ורכיביהן בעלי המשמעות, המכונים "מורפמות" או צורנים. המורפולוגיה חוקרת את דרכי הצטרפות הצורנים למילים, את משמעותם ואת חלוקת המילים למילים הראשוניות ולצורנים הנוספים אליהם. לפי הכללים ליצירת מילים ניתן לדעת איזה צורנים לבחור מהלקסיקון וכיצד לאחד אותם. המורפולוגיה עוסקת, מצד אחד, במאפיינים פורמליים של הצורנים, כגון סדר ההצטרפות שלהם, ומצד אחר, במשמעות הקטגוריות הדקדוקיות שהצורנים מביעים.
מורפמה
מורפמה היא היחידה הלשונית הקטנה ביותר הנושאת משמעות, נקראת גם צורן. מורפמה יכולה להוות מילה בפני עצמה, להצטרף למילה אחרת (תוך השפעה על המשמעות שלה), או להרכיב מילה על ידי צירוף של מורפמות נוספות.
מיון השפות לפי מבנה מורפולוגי
שפות מתחלקות לקבוצות על פי המבנה המורפולוגי שלהן:
השפות הסינתטיות נחלקות לאגלוטינטיביות - לשון מידְבַּק, או "שפה צירופית" (גלוטינציה היא הצטרפות חלקיקים לגוש) ופלקטיביות (שפת מימזג). בשפות צירופיות, כמו הודית, טורקית וגיאורגית - כל צורן מבטא רק קטגוריה דקדוקית אחת, והן "מודבקות" למלה כמוספיות משורשרות זו לזו, ואילו בשפות מימזג צורן אחד עשוי לבטא כמה קטגוריות דקדוקיות, והמורפמה מתקבלת על ידי שינוי תנועות והוספת מוספיות לפי תבנית אחידה, כמו המשקל (בשמות עצם) והבניין (בפעלים) בשפה העברית.
מורפולוגיה בשפה העברית
השפה העברית, כמו רוב השפות השמיות, היא שפה בעלת מורפולוגיה עשירה מפני שמועבר בה מידע רב באמצעות צורנים.
דוגמאות לצורנים בעברית:
שורשים, בנייני הפועל ומשקלי שם העצם הם סוגים מיוחדים של מורפמות.
גזירה קווית וגזירה מסורגת בעברית
גזירה קווית היא גזירה באמצעות מורפמות ומספיות בתחילה או בסוף המילה. אלו נקראות תחילית או סופית. ברוב השפות האירופיות אלו בדרך כלל מלים שלמות או הברות הנוספות למילה כדי לתת לה את המשמעות החדשה או הנוספת. למשל דוּ do (במשמעות הציווי "עשֵה") מקבלת משמעות של ביטול המעשה על ידי תוספת תחילית אַנְ- ומתקבל אַנְדּוּ undo. כך גם בעברית בביטויי שאילה מן הלעז עם תחילית כמו אל- בביטוי "אל-פסק" (סוללת חירום למניעת הפסקות חשמל למכשירים חיוניים), או כמו דו- בביטוי "דו-משמעי".
בעברית גזירה קווית היא בעיקר באמצעות סופיות, כלומר מוספיות בסוף המילה, המשמשות לריבוי, לקביעת המין הדקדוקי כנקבה, לקביעת היחס למושא העקיף, כמו כיוון (ל- לעומת מ-) וכדומה.
שימור או שינוי משמעות - הטיה וגזירה
יש המחלקים את אופן הנטייה לכמה סוגים:
א. הטיות נטיה (או: הטיות): צורות המשמרות את המשמעות העיקרית של המילה ורק נותנים לה משמעות משנית, כמו הטיית הפועל - לדוגמא הטיית כל פועל לזמן עבר הווה או עתיד אינו משנה את משמעותו העיקרית של אותו הפועל. לדוגמא: שבר שובר וישבור, שלושתם עדיין עוסקים בפעולת השבירה. מילים אלו מקבלות ערך אחד במילון, ובו מצויינות הטיותיו. זו נחשבת המשמעות המילונית (הלקסיקלית) של המילה.
ב. הטיות גזירה (או: גזירה): צורות המשנות את המשמעות העיקרית של המילה, ומקבלות ערך לקסיקלי נפרד במילון.
במאמר של מרדכי בן-אשר, הוא טוען שרבים המקרים בהם אין חלוקה חד משמעית לכאן או לכאן, אלא מצב מעורפל שבו גם הטיית מלות פועל בבניין מסויים אינן מתקבלות מאליהן באופן אוטומטי, אלא צריך להכיר את המילון ולדעת אם אכן קיימת צורה מסויימת או לא.
תפקידי המורפמות (הצורנים) בשפה העברית
הצורנים משמשים במגוון תפקידים לשוניים: כאמור הצורנים התחביריים מתווספים למילה בדרך של גזירה קוויתקוויים, כלומר מוספית תחילית, המתווספת לפני תחילת המילה, או סופית המתווספת בסוף המילה. כך גם מוספית הנותנת לפועל את המושא הישיר באמצעות כינוי קניין ושייכות (לדוגמא "הדליקו" בהוראת הדליק אותו) או נותנת לשם עצם את המשלים התיאורי שלו באמצעות כינוי קניין ושייכות (לדוגמא "שולחנו כלומר השולחן שלו).
הצורנים הדקדוקיים בדרך כלל מתווספים למילה או משנים אותה בגזירה מסורגת, כלומר יש גם שינויי תנועות ותוספת תנועות ועיצורים בתוך המילה, עד שמתקבלת צורתה החדשה של המילה. צורנים נפוצים מסוג זה הם הבניין הדקדוקי של הפועל עם הטיות הפועל הנוספות שלו, וכן המשקל הדקדוקי שעל פיו נגזרים שמות עצם חדשים. ועדיין, ישנם צורנים דקדוקיים המתקבלים בגזירה קווית, כלומר באמצעות מוספיות דקדוקיות כמו תחילית ה-הידוע, צורני הריבוי בעזרת הסופיות -ות -ים וכדומה.
בעברית שני סוגי צורנים דקדוקיים:
מנועי חיפוש מורפולוגיים
בדרך כלל החיפוש באינטרנט מתבצע בצורה לא מורפולוגית ונדרשים פיתוחי תוכנה ייחודיים כמו זה של מילון מורפיקס על מנת לאפשר חיפוש מורפולוגי חכם בעברית. לדוגמה, במנועי חיפוש רגילים, בחיפוש אחרי המילה שֶׁבּוֹ, במשמעות אשר בתוכו, ולא במשמעויות שְׁבוּ=ציווי לשבת, שַׁבוּ=תפסו שבויים, או שָׁבוּ=חזרו, מנוע החיפוש, המקבל מילים לא מנוקדות וללא הקשרם או משמעותם, ימצא ציטוטים של כל המשמעויות הללו שאיננו מחפשים, ולא ימצא ביטויים כמו "אשר בו".
פרסי המוזיקה של MTV אירופה 1999
פרסי המוזיקה של MTV אירופה 1999 נערכו בדבלין שבאירלנד בתיאטרון פוינט. רונאן קיטינג היה המנחה, עם אמנים ובהם מריה קארי שביצעה את "Heartbreaker", בריטני ספירס שביצעה את "...Baby One More Time" ו-"(You Drive Me) Crazy", כמו גם The Cardigans, ג'מירוקוואי, מרילין מנסון, הקורס ואיגי פופ.
המגישים כללו את הדוגמנית והשחקנית כרמן אלקטרה, כריסטינה אגילרה, מרי ג'יי בלייג', פאן לאבינג קרימינלס, ג'רי האליוול, ספייס גירלז והשחקנית דניס ריצ'רדס.
זוכים ומועמדים
הזוכים הם בטקסט מודגש.
מועמדויות אזוריות
הזוכים הם בטקסט מודגש.
אריה סיון
אריה סיון (4 באוגוסט 1929 – 19 ביוני 2015) היה מורה, משורר, סופר ומתרגם ישראלי. חתן פרס ישראל לשירה עברית לשנת ה'תש"ע (2010).
ביוגרפיה
נולד בשם אריה בומשטיין בשנת 1929 בתל אביב. אביו היה איש גדוד העבודה שעלה לארץ ישראל בקיץ 1920, עם שני אחים ושלוש אחיות. אמו, סוניה לבית סורקין-ריטוב, עלתה לארץ, לתל אביב בשנת 1925, עם אמה הרבנית ואחיה למחצה. אבנר, אחיו הצעיר של אריה, נפטר בילדותו מטיפוס, אחותו היא תמר רודנר.
בשנת 1947 הצטרף במסגרת בוגרי תנועת "המחנות העולים" להכשרה המגויסת של הפלמ"ח לקיבוץ מעוז חיים. השתתף במלחמת העצמאות כרגם בגדוד הראשון של הפלמ"ח, במחלקה של המ"מ רחבעם "גנדי" זאבי. בשנת 1953 קיבל תואר ראשון בלשון עברית ובספרות מהאוניברסיטה העברית בירושלים. לפרנסתו עבד, משנת 1955 ועד פרישתו לגמלאות ב-1990, כמורה לספרות, לשון ותנ"ך בתיכון כצנלסון בכפר סבא.
היה בחבורה הספרותית "לקראת" עם משה דור, נתן זך, בנימין הרשב (הרושובסקי) ואחרים. אוסף שיריו הראשון של סיון יצא לאור ב-1953 בקובץ "בשלושה" בשיתוף עם משה דור ונתן זך, בהוצאת 'לקראת'.
פרסם ספרי שירה, תרגומים, וספר מתח בשם "אדוניס", 1992. כל אלה יצאו לאור תחת שם העט "אריה סיון". לאחר מכן, שינה את שמו בתעודת הזהות לשם זה.
סיוון התגורר ברמת השרון, היה נשוי לעתידה ולהם שני בנים. בנם אלוף בן הוא עורך העיתון "הארץ".
קישורים חיצוניים
מיצירתו:
עמל אהבה לשווא
עמל אהבה לשווא (תורגם גם שווא עמל האהבה, ייסורי אהבה לתוהו; באנגלית: Love's Labour's Lost) היא קומדיה מאת ויליאם שייקספיר, שנכתבה כנראה סביב 1596 והוצגה לכל המאוחר בחג המולד 1597, בפני אליזבת הראשונה, מלכת אנגליה.
המחזה מתאפיין במשלב לשוני גבוה, בחידודים רבים וגם בסרבול; הסצנה הרציפה הארוכה ביותר בכל עבודותיו של שייקספיר, למעלה מ-900 שורות, נכללת בו, כמו גם המילה הארוכה ביותר: המילה הלטינית "Honorificabilitudinitatibus", צורת הרבים של "להיות במצב מסוגלות להשיג כבוד". סרבול זה תרם לכך שזוהי אחת מהיצירות הפחות מבוצעות בקאנון השייקספירי.
בניגוד לרוב ההצגות האחרות של הכותב, מקורות ההשראה ל"עמל אהבה לשווא" נותרו לא ברורים, אם כי מוחוור שהדמויות הראשיות מבוססות על אישים היסטוריים: מלך נווארה הוא אנרי הרביעי, ברון הוא שארל דה בירון, דומן הוא שארל מלורן, דוכס מיין, ולונגוויל על אנרי, דוכס לונגוויל. חוקרים העריכו כי ההקשר הקומי של הדמויות היה ברור לקהל הרחב באנגליה כל ימי מלכותו של אנרי הרביעי, אך הלך ונחלש עם הזמן.
עלילה
פרדיננד מלך נווארה מחליט להקדיש את עצמו ללימוד והגות, ולפיכך נודר להתענות ולהימנע מנשים במשך שלוש שנים. חצרניו ברון, לונגוויל ודומן מצטרפים אליו, והארבעה כופים את חומרותיהם על הסביבה: נאסר על נשים להתקרב למרחק של פחות ממיל מן הארמון. המבקר הספרדי דון אדריאנו דה ארמאדו מוסר למלך על פרשת אהבים בין האיכר קוסטארד לצעירה ז'קנטה בניגוד לחוק החדש, וקוסטארד נענש. ארמאדו מתוודה שהוא מאוהב בז'קנטה בעצמו ומוסר לאיכר מכתב מגושם אליה.
נסיכת צרפת ושלוש המלוות שלה מגיעות לנווארה כדי לדון בשאלת הבעלות על אקוויטניה, אך נאלצות לחנות מחוץ לטווח האיסור. המלך ושלושת האצילים מגיעים כדי לקבל את פניהן ומתאהבים בהן, בהתאמה, עד כלות. ברון נותן לקוסטארד שהשתחרר זה עתה מהצינוק מכתב לעלמה רוזלין, והאיכר מתבלבל בין האגרות שקיבל ומוסר אותו לז'קנטה תחת זה של ארמאדו. היא מביאה אותו לשני מלומדים, הולופרנס ונתנאל, כדי שיקראו לה אותו, והם מסיקים שברון חיבר את המכתב ומורים לה לספר למלך שהלה הפר את שבועתו.
לאחר הבלבול והמבוכה, המלך ואציליו מתנצלים. הם מבקשים את הולופרנס, קוסטארד והאחרים להציג מחזה על תשעת המכובדים כדי לשעשע את כולם. קוסטארד מגלה באמצע ההצגה שארמאדו עיבר את ז'נקטה והשניים כמעט ומתקוטטים. הקהל לועג לביצוע. בסוף, מגיע שליח המוסר כי מלך צרפת מת. הנסיכה מוסרת לפרדיננד כי עליו להמתין במשך שנת האבל כדי להוכיח את אהבתו, והוא ואנשיו מסכימים.
אליפות וימבלדון 1924
אליפות וימבלדון 1924 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
באליפות זו לראשונה בוצע דירוג משתתפים. כל מדינה יכלה להציג עד ארבעה שחקנים, כשכל אחד מהם הוצב בבית שונה בתחרות.
תחרות הגברים
לתחרות זו נרשמו 128 טניסאים שחולקו ל-8 בתים. מנצח אליפות וימבלדון 1923 ויליאם ג'ונסטון (ארצות הברית) לא השתתף בתחרות. למרות שרוב המתחרים היו בריטים, רק אחד מהם הגיע למשחקי רבע-גמר לעומת שלושה טניסאים מארצות הברית. בגמר תחרות הגברים ז'אן בורוטרה מצרפת ניצח את רנה לקוסט, גם הוא מצרפת, ב-5 מערכות וזכה בתואר.
תחרות הנשים
בתחרות הנשים השתתפו 64 טניסאיות (מהם 45 בריטיות) שחולקו ל-4 בתים. אליזבת ריין (ארצות הברית) הודחה במשחק רבע-גמר על ידי סוזן לנגלן (צרפת) אך הטניסאית הצרפתית לא יכלה להמשיך למשחק חצי-גמר עקב בעיות בריאותיות. בגמר קיטי מקיין הבריטית שיחקה נגד הלן וילס (ארצות הברית) וניצחה אותה בשלוש מערכות.
תחרות זוגות גברים
בתחרות השתתפו 64 זוגות. לתחרות נרשמו זוגות טניסאים ממספר מדינות, כמו בתחרות הגברים. זוג אלופי 1923 הבריטים לסלי גודפרי ורנדולף ליסט הודחו בחצי גמר. במשחק הגמר נפגשו הזוגות האמריקאים ווטסון ואשבורן ודיק ויליאמס נגד פרנק הנטר ווינסנט ריצ'רדס. הזוג האנטר/ריצ'רדס ניצח ב-5 מערכות.
תחרות זוגות נשים
בתחרות השתתפו 40 זוגות. אלופות השנה הקודמת סוזן לנגלן (צרפת) ואליזבת ריין (ארצות הברית) לא הגיעו לשלבים מתקדמים של התחרות עקב פרישת סוזן לנגלן מהתחרות. בגמר התחרות הזוג שכלל את האמריקאיות הלן וילס והייזל וייטמן ניצח את הבריטיות פיליס קובל וקיטי מקיין בשתי מערכות וזכה בתואר.
תחרות זוגות מעורבים
בתחרות השתתפו 64 זוגות. מנצחי אליפות 1923 הזוג רנדולף ליסט (בריטניה) ואליזבת ריין הודחו בשלבים המוקדמים. בגמר התחרות נפגשו זוגות שהורכבו מבריטים בלבד. הזוג ג'ון גילברט וקיטי מקיין ניצח את לסלי גודפרי ודורותי ברון ב-3 מערכות.
איגוד הפנסיה הישראלי
איגוד הפנסיה הישראלי הוא איגוד מקצועי ועמותה שפעלה במסגרת איגוד לשכות המסחר. האיגוד נוסד ב־2010 על ידי חברות המנהלות קרנות פנסיה שבבעלות בתי ההשקעות, ביניהם, קרנות הפנסיה של אלטשולר-שחם, הלמן-אלדובי, מיטב, ויובלים מבית דש-איפקס. האיגוד הוקם בעקבות עזיבת חברות הביטוח מאיגוד קרנות הפנסיה. העמותה איגדה את העוסקים בתחום הפנסיה כדוגמת חברות תוכנה ומחשוב, סוכנים ומשווקים פנסיונים. יושב ראש האיגוד הוא ד"ר רוני הלמן.
פעילות
פעילות העמותה כללה פניות לשרים בממשלה ולמשרדי הממשלה בהצעות לשינוי חוקים. לשינויים רגולטורים במטרה להגן על התחרותיות ולמען זכויות העמיתים הפנסיונים. בנוסף, נעשתה פניה לממונה להגבלים עסקיים בבקשה להגברת התחרות בענף קרנות הפנסיה. כמו כן בוצעו פעולות להעלאת מודעות הציבור לחשיבות החיסכון הפנסיוני, כמו הנפקת בול בסדרת חיסכון פנסיוני ופניות לציבור דרך התקשורת.
הפניות לממשלה כללו בין היתר פנייה כתובה לשר החינוך בבקשה לפעולה למען קידום החינוך הפיננסי והפנסיוני במסגרות החינוך העל יסודיות. כמו כן, התבצעה פנייה למשרד הביטחון במטרה למנוע אפליה של חיילים משוחררים. שמתקיימת בכך שאותם חיילים מאבדים חצי שנה של הפרשות פנסיוניות בהצטרפותם לשוק התעסוקה לאחר סיום השירות. כל זאת בעוד שבני גילם שלא התגייסו ועבדו, נהנים מרצף הפרשות פנסיוניות. הפנייה כללה הצעה לתיקון אפליה זו. יתר על כן, האיגוד פנה לשר האוצר וביקש את קידום תיקון החקיקה כדי לתת את הזכות לעובד ולאזרח לבחור את הסוכן או את היועץ שיטפל בתוכנית הפנסיונית שלו. זאת ועוד, פנה האיגוד לממונה להגבלים עסקיים בעקבות ריכוזיות היתר שהייתה בענף קרנות הפנסיה, ריכוזיות שבאה לידיי ביטוי בדו"ח הממונה על שוק ההון לשנת 2013 . הבקשה מהממונה להגבלים עסקיים הייתה להשתמש בכלים הקבועים בחוק ההגבלים העסקיים למען הגברת התחרותיות בענף קרנות הפנסיה. יתרה מזאת, איגוד הפנסיה הישראלי יזם את הנפקת בול החיסכון הפנסיוני במטרה להעלות את חשיבות נושא החיסכון הפנסיוני.
ייתכן ולפעולות אלה היה חלק בשינוי שחל בשוק הפנסיה בשנים האחרונות. שינוי שיצא לפועל בהחלת רפורמת קרנות פנסיה ברירת המחדל, שנכנסה לתוקף בשנת 2016. עד אז, שלטו בשוק הפנסיה חברות הביטוח וקרנות הפנסיה שבבעלותן. שליטה הבאה לידיי ביטוי בדו"ח הממונה על שוק ההון לשנת 2013, לפיו, ענף קרנות הפנסיה הוא ריכוזי ביותר. למעשה, 5 קרנות הפנסיה הגדולות בענף החזיקו ביחד 94.8% מהענף, כאשר אלו היו בבעלותן של חברות הביטוח: מנורה, מגדל, כלל, הראל, הפניקס. יתר הענף, היה מצוי בקרב 8 קרנות פנסיה קטנות. כיום שוק הפנסיה מראה שינויים מגמתיים. הוא יותר תחרותי, פחות ריכוזי, ואף יותר משתלם לחוסך עקב ירידה בעמלות של קרנות הפנסיה ובדמי הניהול שלהן. כתוצאה מכך ובעקבות השגת מרבית, אם לא כל מטרותיו של האיגוד, הוא אינו פעיל כשהיה ופעילותו הוקפאה.
פנסיית ברירת המחדל
בסיכומו של דבר, פנסיית ברירת המחדל הובילה להורדת דמי הניהול שנלקחו מהחוסכים ובעקבות כך העלתה את סכום החיסכון הפנסיוני בסוף תהליך החיסכון. בצורה זו, היטיבה עם החוסכים, כמו גם העלתה את התחרותיות בענף הפנסיה, שהובילה גם היא להטבה כלפי החוסכים.
בול חיסכון פנסיוני
ב08/12/2015 הונפק בול החיסכון הפנסיוני שעוצב על ידי מאיר אשל. הבול הונפק ביוזמתו של איגוד הפנסיה הישראלי ובעקבות חשיבותו של נושא החיסכון הפנסיוני, חיסכון המהווה חלק משמעותי מהכנסתם של אזרחי מדינת ישראל לאחר פרישתם מעבודה. הכנסה המורכבת מקצבת זקנה בסיסית מביטוח לאומי וקצבת פנסיה מקופת הפנסיה אליה הפריש העובד בתקופת עבודתו.
החל משנת 2008 הפרשה לחיסכון פנסיוני היא בגדר חובה בעבור כל עובד שכיר החל מגיל 21, ועובדת שכירה החל מגיל 20. הבקשה להנפקת הבול נומקה בטענה שהנפקתו של בול זה עשויה, לעצב את תדמית ענף החיסכון הפנסיוני בקרב הציבור, להדגיש את חשיבותו של החינוך הפנסיוני ולהגביר את מודעות הציבור לנושא החיסכון הפנסיוני.
הגנה צרפתית
ההגנה הצרפתית שייכת לסוג הפתיחות בשחמט ברגלי של המלך, בהן השחור אכן עוסק בהגנה במובן האמיתי של המילה. בפתיחה זו משתמשים שחקנים שאין להם בעיה לסבול עמדה מכווצת ועמדות פסיביות בתקווה לצאת מהפתיחה עם מבנה רגלים עדיף או לעיתים לצאת למתקפת נגד.
פתיחה זו הפכה לכלי נשק מרשים בידי אלוף העולם לשעבר בוטביניק, כמו גם בידי אולמן וקורצ'נוי. עם הזמן משתנות ההערכות לגבי ההסתעפויות העיקריות של הפתיחה כמפורט בהמשך.
החלפת רגלים אינה מומלצת ללבן, משום שבכך הוא מוותר על זוג רגלים במרכז ומלבד זאת הוא פותח את מסלולו של הרץ השחור ג8.
3. ה:ד5 ה:ד5 4. ג4 פו6 5. פג3 רב4 6. פו3 0-0 7. רה2 ד:ג4 8. ר:ג4 רז4 אנו רואים בעמדה זו, לאחר המסע השמיני כי ללבן רגלי מבודד במרכז, פיתוח הכלים השחורים טוב יותר ובמקרה הטוב ללבן שוויון.
קידום הרגלי (ה4-ה5) הייתה הדרך המועדפת על נימצוביץ', ונקראת ההסתעפות המתקדמת. קידום זה אמנם מציב לשחור קשיים בפיתוח הפרש ז8, ובפינוי דרכו של רץ ג8, אולם שחור יוכל לקחת לידיו את יוזמת ההתקפה ולענות: ג7-ג5 ולהמשיך בהתקפה על ידי פג6 ואחר כך גם מהב-6.
דרך מקובלת היא פיתוח הכלים תוך כדי תמיכה ברגלים; לכן הלבן עשוי להמשיך בתמיכה ברגלי על ידי: 3. פג3.
א. המשך המאבק על המרכז.
בעמדה זו שחור יכול לשחק 4...פד7 5. פו3 פזו6 6. פ:ו6+ פ:ו6 7. רד3 רה7 8. רז5 0-0 9. מהה2 ועמדת הלבן נראית עדיפה.
בעמדה זו שחור יכול גם לשחק 4...רה7 5. פו3 פד7 6. רד3 פזו6 7. פ:ו6 ר:ו6 8. 0-0 ג5 9. ג3 ג:ד4 10. ג:ד4 פב6 11. מהה2 0-0 12. מהה4 ז6 13. רח6 רז7 14. ר:ז7 מ:ז7 והלבן עומד עדיף. להלן דוגמאות למשחקי צמרת שהגיעו להסתעפות זו
א2. המשך המאבק על המרכז נוסח C11
נוסח זה פופולרי במפגשי צמרת של תחילת המאה ה-21. במפגשים אלה ניכרת התקדמות התאוריה ממשחק למשחק. מעמדת בסיס זו יש כמה הסתעפויות קריטיות:
א2.1 המשך המאבק על המרכז נוסח C11
בעמדה זו הלבן יכול להצריח באגף המלך, אך לא מובטח לו יתרון בפתיחה. תוכנית זו נוסתה מספר פעמים אך הלבן לא הצליח להגיע ליתרון. יותר מסוכן לשחור היא הצרחה באגף המלכה, הצרחה המלווה בהתקפה על מלך השחור. עם זאת, לשחור סיכויי נגד סבירים גם במקרה זה. להלן דוגמאות למשחקים שבהם פיתח הלבן איומים רציניים, ולצידם משחקים בהם שחור התמודד אתם בהצלחה.
הנה דוגמה בה השחור הצליח לגבור על יריבו